Diari Oficial de la Generalitat Valenciana


Sumari del DOGV 5159, del 21-12-2005 (2005/13855)

RESOLUCIÓ de 29 de novembre de 2005, del rector de la Universitat de València, per la qual es publica la convocatòria per a l'avaluació dels mèrits del professorat als efectes de la concesió de la retribució addicional del Decret 174/2002 (complement autonòmic). Anualitat 2006.
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5159

Data del DOGV
:   21-12-2005

Secció del DOGV
:   II. AUTORITATS I PERSONAL - E) ALTRES ASSUMPTES

Número del document
:   2005/13593


Data del document
:   29-11-2005

Organisme emissor
:   Universitat de València

Tipus de document
:   Resolució

Descriptors 

:   * contractació de personal
    * salari
    * personal docent
    * universitat
    * remuneració del treball

RESOLUCIÓ de 29 de novembre de 2005, del rector de la Universitat de València, per la qual es publica la convocatòria per a l'avaluació dels mèrits del professorat als efectes de la concesió de la retribució addicional del Decret 174/2002 (complement autonòmic). Anualitat 2006. [2005/13638]
  
Bases:
  
1. Objecte de la convocatòria.
  
L'objecte d'aquesta convocatòria és l'avaluació dels mèrits docents, investigadors i de gestió dels professors funcionaris de carrera dels diversos cossos docents a l'efecte de l'assignació, amb caràcter individual, de la retribució addicional regulada al capítol III del Decret 174/2002, de 15 d'octubre, del Govern Valencià.
  
2. Legislació aplicable.
  
L'avaluació dels mèrits del professorat i l'assignació individual de la retribució addicional es regula pel que disposen la Llei Orgànica 6/2001, de 21 de desembre, d'Universitats (BOE 24-12-2001), el Decret 174/2002, de 15 d'octubre, del Govern Valencià, sobre Règim i Retribucions del Personal Docent i Investigador Contractat Laboral de les Universitats Públiques Valencianes i sobre Retribucions Addicionals del Professorat Universitari (DOGV 22-10-2002), i l'Acord de la Comissió Valenciana d'Acreditació i Avaluació de la Qualitat en el sistema Universitari Valencià, de 30 d'octubre de 2002 (DOGV 11-12-2002), així com per les bases d'aquesta convocatòria.
  
3. Participants.
  
Pot sol·licitar l'avaluació dels seus mèrits i l'assignació de la retribució addicional el professorat funcionari de carrera dels següents cossos docents universitaris:
  
a) Catedràtics d'Universitat
  
b) Professors titulars d'Universitat
  
c) Catedràtics d'Escola Universitària
  
d) Professors Titulars d'Escoles Universitàries
  
La valoració del mèrits, a l'efecte de l'assignació de la retribució addicional d'aquesta convocatòria, es referirà als mèrits consolidats fins al 31 de desembre de 2005.
  
4. Sol·licituds.
  
El termini de presentació de sol·licituds (d'ambdós formularis) serà des del 26 de desembre de 2005 fins al 31 de gener de 2006.
  
Hi ha dos models de sol·licitud:
  
a) Formulari A: per a sol·licitar els components dels articles 21, 22, 23 i 25 del Decret 174/2002. Aquests components s'avaluen anualment.
  
b) Formulari B: per a sol·licitar el component de l'article 24 del Decret 174/2002 (per mobilitat docent i investigadora). L'avaluació d'aquest component té una durada de set anys.
  
S'haurà de tindre en compte el que segueix:
  
a) Els professors que presentaren el formulari A per a l'exercici 2004 o 2005 en el termini i la forma reglamentaris no cal que presenten de nou la sol·licitud per al 2006, ja que la sol·licitud dels anys precedents incorporava la petició de continuar la percepció d'aquest complement, llevat de manifestació expressa en contrari de l'interessat. Això no obstant, podran formular al·legacions en cas de desacord amb les dades de la proposta.
  
b) Els professors que no presentaren el formulari A per a cap dels exercicis 2004 o 2005, hauran de presentar-lo necessàriament per a la concessió en l'exercici 2006, si escau, dels components dels articles 21, 22, 23 i 25 del D 174/2002.
  
c) Podran sol·licitar el component per mèrits per mobilitat docent i investigadora (Formulari B. Art 24 D 174/2002) els professor que no presentaren sol·licitud els exercicis anteriors.
  
Els formularis i les instruccions per a sol·licitar el complement estaran a l'abast dels interessats en la pàgina web del Servei de Recursos Humans ?PDI (http://www.uv.es/~pdi). Per mitjà d'aquesta adreça electrònica, la Universitat facilitarà a cada professor funcionari la informació rellevant, a efectes d'assignació del complement que conste en la base de dades de personal. Els interessats podran formular les correccions o les addicions escaients a les dades facilitades en els formulari s de petició o d'al·legacions dins del termini de presentació de sol·licituds. Quan els interessats al·leguen mèrits que no consten a la Universitat de València, caldrà que els acrediten.
  
5. Professors que s'incorporen a la Universitat en l'any 2006
  
No obstant el termini de presentació de sol·licituds que estableix la base quarta d'aquesta convocatòria, els professors que es reincorporen a la Universitat de València, després d'haver gaudit d'una comissió de serveis o de la situació de serveis especials, o els professors funcionaris d'altres universitats que s'incorporen a la Universitat durant l'any 2006, disposaran d'un termini d'un mes des de la seua incorporació per a sol·licitar l'avaluació dels seus mèrits. Les quanties assignades seran proporcionals al temps en situació de servei actiu a la Universitat de València.
  
6. Valoració de les sol·licituds.
  
D'acord amb les sol·licituds rebudes, el Consell de Govern elevarà una proposta d'assignació individualitzada de la retribució addicional a la Comissió Valenciana d'Acreditació i Avaluació de la Qualitat. L'esmentada proposta anirà acompanyada de tota la informació, degudament certificada, que considere oportuna l'interessat per a la justificació dels mèrits avaluables. Una vegada avaluats positivament els mèrits, el Consell Social aprovarà l'assignació del complement per a cada sol·licitant.
  
7. Resolució.
  
La resolució de la convocatòria es notificarà als participants. Els efectes econòmics de l'assignació de la retribució addicional seran de l'1 de gener de 2006. A fi de percebre l'esmentada retribució el professorat haurà d'estar en situació administrativa de servei actiu.
  
8. Dades de caràcter personal.
  
Les dades personals que els sol·licitants subministren mitjançant els formularis de sol·licitud o d'al·legacions s'incorporaran al fitxer automatitzat de personal, sota la responsabilitat de la Secretaria General de la Universitat de València, per a les finalitats pròpies d'aquesta convocatòria i del fitxer de personal.
  
Les dades de caràcter personal seran tractades d'acord amb les previsions del Reial Decret 994/1999, d'11 de juny, en el qual es regulen les mesures de seguretat dels fitxers automatitzats que continguen dades de caràcter personal, i s'adoptaran les mesures de seguretat necessàries per garantir la confidencialitat i la integritat de la informació. Els drets d'accés, de rectificació, de cancel·lació i d'oposició podran exercitar-se davant el Servei de Recursos Humans (PDI) de la Universitat de València. (Av. Blasco Ibáñez, 13 46934-València).
  
9. Recursos
  
Contra aquesta convocatòria, que exhaureix la via administrativa, les persones interessades podran interposar el recurs potestatiu de reposició davant el Consell de Govern, en el termini d'un mes, o bé directament el recurs contenciós administratiu davant els òrgans de la jurisdicció contenciosa administrativa de la Comunitat Valenciana, en el termini de dos mesos. Ambdós terminis es computaran des del dia següent al de la publicació de la convocatòria.
  
Contra la resolució del Consell Social d'assignació de les retribucions addicionals, que exhaureix la via administrativa, es podrà interposar el recurs potestatiu de reposició davant el Consell Social en el termini d'un mes, o bé directament el recurs contenciós administratiu davant els òrgans de la jurisdicció contenciosa administrativa de la Comunitat Valenciana en el termini de dos mesos. Ambdós terminis es computaran des del dia següent al de la notificació de la resolució.